

**MALA KRUNICA**

**„DJECE ROĐENE ZA NEBO“**

Dječica umrla u spontanom pobačaju i dječica kojoj je oduzet život namjernim pobačajem – zapravo nisu nestala! Nosiš li ovu gorku ranu na duši ili si između onih koji vole, brane i zagovaraju nerođene bližnje: možeš i ovako moliti s nama! Ovu je krunicu je napisao talijanski svećenik don Giulio Gallerani s dozvolom bolonjskog nadbiskupa mons. Mattea Marie Zuppi-a.

**Posvetna molitva**

Može se moliti u bilo kojem trenutku tijekom dana, ponavljajući strelovitu molitvu za pobačenu i nerođenu djecu:

***Isuse, Marijo, ja vas ljubim!***

***Spasite sve duše po žrtvi pobačene i nerođene djece!***

Međutim, postoje dva središnja trenutka u kojima se ova pobožnost obavlja s posebnim žarom:

1. **Euharistijska žrtva** (Misa) zarađanje nerođenih za Nebo i ponavljanjeove posvetne molitve zajedno s njima za vrijeme i nakon Mise,
2. molitva **Krunice djece rođene za nebo** kao zahvala i nastavak euharistijske žrtve.

**KRUNICA DJECE ROĐENE ZA NEBO**

(*moli se na Gospinu krunicu*)

* **Početak:** Znak križa[[1]](#footnote-1)
* Pokoj vječni[[2]](#footnote-2) (*triput*)
* Oče naš , Zdravo Marijo, Slava Ocu[[3]](#footnote-3)
* Gospodine Isuse Kriste, Sine Boga živoga, smiluj se meni grešniku![[4]](#footnote-4)

**Na sva središnja („velika“) zrna**[[5]](#footnote-5)**:**

* Božansko Srce Isusovo, prikazujem ti, po Bezgrešnom Srcu Marije, Majke Crkve, zajedno s euharistijskom žrtvom, molitve i djela, radosti i trpljenja sve pobačene i nerođene djece, iz svakog vremena i prostora, kao naknadu za grijehe i spas svih duša, iz svakog vremena i prostora, po milosti Duha Svetoga i na slavu Boga Oca.[[6]](#footnote-6)

**Na zrna desetice („mala zrna“):**

* Isuse i Marijo, ja vas ljubim, spasite duše![[7]](#footnote-7)

**Na kraju svake desetice:**

* Molitva Anđelu Čuvaru:

Anđele čuvaru moj, danas i uvijek uza me stoj, ruku mi pruži, vodi me ti – ti me od zala očuvaj svih. Amen.

* Blagoslovljeno bilo uvijeke sveto i Bezgrešno začeće Blažene Djevice Marije, Majke Božje![[8]](#footnote-8)
* O moj Isuse, oprosti nam naše grijehe, očuvaj nas od paklenoga ognja, dovedi u raj sve duše, osobito one kojima je najpotrebnije tvoje milosrđe.[[9]](#footnote-9)
* Sveti arkanđeli Mihaele, Gabrijele i Rafaele, *molite za nas!*[[10]](#footnote-10)
* Sveti Josipe, *moli za nas!*[[11]](#footnote-11)
* Sveta Betlehemska nevina dječice, *molite za nas!*[[12]](#footnote-12)

**Završetak:**

* O Marijo, sav sam tvoj! Moje misli, riječi i djela –

„misli ti!“

* Moj Oče, predajem ti se, učini od mene ono što ti želiš, za spas svih duša, iz svakog vremena i prostora.

Dođi, Duše Sveti, ispuni srca svojih vjernika; i zapali u nama oganj svoje ljubavi! (*Triput*) AMEN.

**Udruga „Betlehem – Karlovac“;** [**www.betlehem.hr**](http://www.betlehem.hr)**;** **udruga.betlehem@gmail.com**

1. *Pobjeda uvijek dolazi i doći će s Križem; samo mučenici mijenjaju povijest.*  [↑](#footnote-ref-1)
2. *Molitva za pokojne, pogotovo za duše za koje nema tko moliti.* [↑](#footnote-ref-2)
3. *Molitve Presvetom Trojstvu i Presvetoj Mariji, našoj posrednici.* [↑](#footnote-ref-3)
4. *Ponavlja se u pokorničkom stavu*. *Molitva srca, molitva pokajanja, obraćenja.*  [↑](#footnote-ref-4)
5. *Ovoj molitvi* *svaki put prethodi kontemplacija Križa, trenutak tišine*. [↑](#footnote-ref-5)
6. *Dnevno prikazanje po kojemu se u posudama mučenička krv nerođenih, umrlih za Krista, koji je vječno spasenje svih duša, sakuplja i izlijeva zajedno s njegovom žrtvom, po Mariji, najdjelotvornijem putu u povijesti spasenja; jer tako je „biti u Kristu“, ako u to vjerujemo!* [↑](#footnote-ref-6)
7. *Strelovita molitva objavljena bl. s. Konzolate Betrone, u kojoj je sve sažeto, koja objedinjuje svaki čin: u ljubavi, u spasenju, po Isusu i u njegovo ime.*  [↑](#footnote-ref-7)
8. *Strelovita molitva sv. Ivana Marije Vianneyja za postizanje čistoće: dogma o Bezgrešnom Začeću vjerska je istina našeg vremena (Uznesenje je ishod) jer je to vrijeme Prečistog Srca Marijina, vrijeme u kojem je prisutan najveći napad na tek začeti život i njegovo mučeništvo. Ovdje, u ovom „porazu Križa“, nalazi se Božja pobjeda.*  [↑](#footnote-ref-8)
9. *Fatimska molitva koju je Marija naučila moliti djecu da se ostvari trijumf njezina Bezgrešnog Srca; za autentično i eshatološko kršćanstvo koje želi spasenje svima.*  [↑](#footnote-ref-9)
10. *Od našega začeća, sveti anđeli se zajedno s nama bore za pobjedu nad Zlim.* [↑](#footnote-ref-10)
11. *Sveti Josip zaštitnik je Crkve i strah zlih duhova.* [↑](#footnote-ref-11)
12. *Ona su službeno priznati - kanonizirani - model svetosti djece rođene za nebo.*  [↑](#footnote-ref-12)